Infoboks Kroatien - Sverige UEFA Nations League A Gruppe 3 (11/10) YouBet 1,91 3,40 4,05 bet365 1,90 3,25 4,33

Sveriges Fodboldforbund har igangsat en matchfixing-undersøgelse, da der er mistanke om at op til 47 kampe fra Allsvenskan og ned til 3. division er blevet manipuleret.

En større matchfixing-skandale kan være under opsejling i svensk top-fodbold.

Det svenske fodboldforbund SvFF har igangsat en undersøgelse af 47 kampe, som alle er under mistanke for at have været under manipulation.

De 47 kampe strækker sig fra Sveriges bedste række, Allsvenskan, og ned til 3. division. Det skriver DR, som har nyheden fra Ritzau.

Selvom 47 kampe på så højt plan virker ekstraordinært, så er det ikke tilfældet. Det siger integritetschef i det svenske fodboldforbund Johan Claesson.

- Det er selvfølgelig meget alvorligt, men det adskiller sig ikke så meget fra tidligere år. Det har desværre været noget lignede i de seneste år i svensk fodbold.

- Vi har undersøgt lidt flere kampe i år, men har også flere, der arbejder med det og får derfor mere information. Men vi arbejder ud fra sloganet om, at én (manipuleret) kamp i svensk fodbold, er en kamp for meget, siger Claesson ifølge DR til Ritzau.

Også i Danmark har der for nylig været anklager om matchfixing i divisonsfodbold.

I maj måned anklagede FC Roskildes daværende træner Christian Lønstrup således sine egne spillere for at have medvirket til matchfixing.